stanford-oval/wikipedia huggingface dataset:
John Wesley Harding (albumi)

| John Wesley Harding Bob Dylan |
| --- | --- | --- |

Studioalbumin tiedot
 Äänitetty : 17. lokakuuta 1967 –  29. marraskuuta 1967
 Julkaistu: 27. joulukuuta 1967
 Tuottaja(t): Bob Johnston
 Tyylilaji: folk, country, folkrock
 Kesto: 38.58
 Levy-yhtiö: Columbia Records
Listasijoitukset
  1. (13 viikkoa, 2.3.1968)    2. (1968)    2. (10. helmikuuta 1968)
Bob Dylanin muut julkaisut
| Bob Dylan’s Greatest Hits 1967 | John Wesley Harding 1967 | Nashville Skyline 1969 |
John Wesley Harding on Bob Dylanin kahdeksas studioalbumi vuodelta 1967. Se oli hänen ensimmäinen albuminsa heinäkuussa 1966 tapahtuneen vakavan moottoripyöräonnettomuuden jälkeen. John Wesley Hardingia myytiin heti ensimmäisen viikon aikana 250 000 kappaletta ja se nousi Yhdysvaltain Billboard 200 -listan sijalle kaksi. Britanniassa siitä tuli listaykkönen kolmentoista viikon ajaksi.
Levyllä on muun muassa kappale ”All Along the Watchtower”, josta myös The Jimi Hendrix Experience teki pian kuuluisan version. Myös Dylanin alkuperäinen versio on kuuluisa; se on John Wesley Harding -albumin tunnetuin kappale.
Dylan nimesi albumin sen avauskappaleen "John Wesley Harding" mukaan. Kappale kertoo villin lännen aikaisesta lainsuojattomasta John Wesley Hardinista.
Albumin on tuottanut Bob Johnston ja ääniteknikkona oli Charlie Bragg.
Tyyli

Vaikka Dylan oli tehnyt jo aikaisemmin useita tyylinmuutoksia, oli country-vaikutteinen John Wesley Harding silti tyylillisesti yllättävän pelkistetty ja epämuodikas Blonde on Blonde -levyn jälkeen. Vuosien 1966–67 aikana studiotekniikka oli kehittynyt, kappaleet olivat kehittyneet monimutkaisemmiksi, ja myös Dylan oli aiemmin pyrkinyt kunnianhimoisten albumien tekoon. Myös Dylanin tuttu nasaaliääni oli poissa ja hän lauloi pehmeällä ja miellyttävällä äänellä. Kappaleissa ei kuultu myöskään Dylanille aiemmin tyypillistä symboliikkaa ja kielikuvia, vaan laulut olivat lyhyitä ja moralisoivia kertomuksia, jotka sisälsivät myös raamatullisia vertauksia. Muutos miellytti Dylanin fanien lisäksi myös kriitikoita, jotka olivat paheksuneet hänen sähköistä folkrock-kautta. Dylan on myöhemmin kertonut, että hän yritti taustayhtyeensä kanssa tavoitella folklaulaja Gordon Lightfootin soundia, kuitenkin epäonnistuen, jolloin albumille syntyi omanlaisensa äänimaailma.
Kansiteksti

LP-levykannen takapuolella on arvoituksellinen tarina kolmesta kuninkaasta, jotka lähtevät tapaamaan Frankia. Kuninkaiden koputtaessa oveen Frankin vaimo Vera lähtee ilmoittamaan Terry Shutelle näiden saapumisesta. Terry rientää paikalle ja alkaa moitiskella kuninkaita. Kuninkaiden hämmästykseksi Frank karkottaa Terryn. Ilmenee, että kuninkaat ovat saapuneet Frankin luo koska uskovat, että tämä on avainhenkilö valaisemaan Dylanin uuden levyn sanomaa. Frank selittää levyä alkamalla riehua huoneessa ja muun muassa rikkomalla ikkunan nyrkillään. Vera saapuu paikalle ja ilmoittaa, että Terry on lähdössä ja olisiko kuninkailla tälle lahjoja. Kukaan ei kuitenkaan vastaa. Ennen aamunkoittoa kuninkaat lähtevät onnellisina. Ennen saapumistaan kahdella kuninkaalla oli ruumiinvamma ja kolmas oli köyhtynyt. Nyt vammat ovat mystisesti parantuneet ja kolmas on rikastunut. Terrykin on nyt taas sovinnossa Frankin luona.
Kappaleet

John Wesley Harding – 2.58
As I Went Out One Morning – 2.49
I Dreamed I Saw St. Augustine – 3.53
All Along the Watchtower – 2.31
The Ballad of Frankie Lee and Judas Priest – 5.35
Drifter's Escape – 2.52
Dear Landlord – 3.16
I am a Lonesome Hobo – 3.19
I Pity the Poor Immigrant – 4.12
The Wicked Messenger – 2.02
Down Along the Cove – 2.23
I’ll Be Your Baby Tonight – 2.34
Kaikki kappaleet ovat Dylanin tekemiä. Alkuperäisen LP-levyn ykköspuoli päättyi kappaleeseen ”Drifter’s Escape”.
Kokoonpano

Bob Dylan – kitara, huuliharppu, piano, kosketinsoittimet, laulu
Pete Drake – kitara, steel-kitara kappaleilla ”I’ll Be Your Baby Tonight” ja ”Down Along the Cove”
Charles (Charlie) McCoy – basso
Kenneth A. (Kenny) Buttrey – rummut
Jason Reso

Jason Reso vuonna 2010
William Jason "Jay" Reso, paininimi Christian (s. 30. marraskuuta 1973) on kanadalainen showpainija ja näyttelijä. Hänellä on sopimus WWE:n kanssa ja painii sen SmackDown brändissä. Hän painaa 103 kiloa ja on 188 cm pitkä.
WWE:ssä hän on ollut kaksi kertaa World Heavyweight-, kahdesti ECW World Heavyweight-, kolme kertaa Intercontinental-, ja yhdeksän kertaa World Tag Team -mestari, joista seitsemän kertaa Edgen kanssa. Hän on myös ollut kerran European-, kerran Hardcore- ja kerran Light Heavyweight -mestari. Ensiesiintymisensä Reso teki vuonna 1995.
Hän palasi painikehään 2009 nimellä Christian. ECW-tittelin hän hävisi (7. kesäkuuta 2009), kun Tommy Dreamer selätti Jack Swaggerin Triple Threat -ottelussa. Christian sai ottelun ECW -vyöstä Night of the Championsiin, joka järjestettiin 26. heinäkuuta 2009. Ennen sitä hän on paininut muun muassa Moscow Mauler Vladimir Kozlovia vastaan. Christian sai tehtyä Tommy Dreamerille Kill Switchin ja voitti ottelun, ja hänestä tuli ECW -mestari. Seuraavassa ECW:ssä Christian meni kehään, ja alkoi puhua mestaruudestaan. Kohta perässä tuli Tommy Dreamer, jonka kanssa hän kätteli. Tämän jälkeen Dreamer kertoi, että ECW:n General Manager Tiffany oli hyväksynyt Dreamerin revanssiottelun seuraavalle viikolle. Tämä kyseinen ottelu käytiin Extreme Rules -otteluna, jossa ei ole sääntöjä. Christianilla on suomalaisia sukujuuria.
Saavutukset > World Wrestling Federation / World Wrestling Entertainment

World Heavyweight Champion (2 Kertaa)
WWE/F Intercontinental Champion (3 kertaa)
ECW Champion (2 Kertaa)
WWF/E Tag Team Champion (9 Kertaa, 7 kertaa Edgen kanssa, kerran Lance Stormin ja kerran Chris Jerichon)
WWF Hardcore Champion (Kerran)
WWF European Champion (Kerran)
WWF Light Heavyweight Champion (Kerran)
Saavutukset > Total Nonstop Action Wrestling

NWA World Heavyweight Championship (2 Kertaa)
Joachim Heinrich Campe

| Joachim Heinrich Campe |
| --- | --- |
 Joachim Heinrich Campe
Henkilötiedot
Syntynyt: 1746 Deensen, Braunschweig
Kuollut: 1818 (71–72 vuotta)
Ammatti:  kirjailija, pappi
Kirjailija
Äidinkieli: saksa
Tuotannon kieli: saksa
Pääteokset:  Robinson nuorempi
Aiheesta muualla
Löydä lisää kirjailijoitaKirjallisuuden teemasivulta
Joachim Heinrich Campe (1746 Deensen, Braunschweig – 1818) oli saksalainen pedagogi, filantropiinisen suunnan edustaja. Hän opiskeli Hallen yliopistossa filosofiaa ja teologiaa ja tuli 1769 Berliiniin Humboldtin perheeseen veljesten Alexander ja Wilhelm von Humboldtin opettajaksi. Hän oli sitten pappina Potsdamissa, mutta innostuneena Johann Bernhard Basedowin kasvatusopillisista aatteista hän noudatti 1776 kutsua ottaa vastaan kasvatusneuvoksen viran Dessaussa ja opettajanpaikan sikäläisessä Philanthropinumissa. Basedowin jälkeen Campesta tuli koulun johtaja, ja hän edisti koulun kehitystä. Mutta lopulla vuotta 1777 hän jo jätti Dessaun ja perusti oman kasvatuslaitoksen lähelle Hampuria. Luovutettuaan sen Ernst Christian Trappille Campe 1783 perusti jälleen uuden koulun Trittauhin Holsteiniin. Sieltä hänet 1787 kutsuttiin koulujen tarkastajaksi ja tuomioherraksi Braunschweigiin, josta virasta hän kuitenkin 1805 erosi, koska papisto ja säädyt jyrkästi vastustivat hänen filantropiinisia kasvatusopillisia periaatteitaan, joita hän koetti käytännössä toteuttaa.
Braunschweigin jälkeen hän antautui yksinomaan kirjallisiin toimiin ja harjoitti samalla kustannustoimintaa ja kirjakauppaa. Campe on filantropiinisen suunnan huomatuimpia edustajia. Jean-Jacques Rousseaun ja Basedowin kasvatusopillisten näkemysten mukaisesti hän kehitteli filantropismia terveempään suuntaan asettuen kuitenkin vastustamaan Basedowin liioitteluja. Hänen kirjansa saavuttivat kansantajuisen esitystapansa vuoksi laajan levikin, ja varsinkin nuorisokirjailijana hän oli suosittu. Hänen kirjoittamansa Robinson der Jüngere ilmestyi 27 painoksena.
Suomennetut teokset

Robinson nuorempi: Jaakkima Heikki Campen mukaan Suomen kansalle ja nuorisolle kerrottu, suom. Saima Grönstrand, Helsinki : Kansanvalistus-seura 1889, Sarja: Kansakirjasto, 4.
Amerikan löytö: opettavaa ja huvittavaa lukemista lapsille ja nuorisolle, suom. Jaakko Gummerus, Jyväskylä : Jyväskylän kirjapaino 1891. Verkossa
Aiheesta muualla

Kuvia tai muita tiedostoja aiheesta Joachim Heinrich Campe Wikimedia Commonsissa
Ondřej Bank

Ondřej Bank vuonna 2018.
Ondřej Bank (s. 27. lokakuuta 1980 Zábřeh, Tšekkoslovakia) on tšekkiläinen alppihiihtäjä, jonka parhaat saavutukset ovat tulleet alppiyhdistetystä. Hän on kilpaillut maailmancup-tasolla kaudesta 2000–2001 lähtien.
Bank oli Salt Lake Cityn olympialaisissa 2002 syöksylaskussa 39:s. Torinon olympialaisissa 2006 hän sijoittui alppiyhdistetyssä kuudenneksi ja suurpujottelussa kuudenneksitoista. Vancouverissa 2010 hän oli superalppiyhdistetyssä seitsemäs, pujottelussa yhdestoista, suurpujottelussa seitsemästoista ja syöksylaskussa kolmaskymmenes. Sotšissa 2014 hän sijoittui suurpujottelussa viidenneksi, superalppiyhdistetyssä seitsemänneksi ja supersuurpujottelussa yhdeksänneksi. MM-kilpailuissa hän on yltänyt neljä kertaa kymmenen joukkoon: hän sijoittui kuudenneksi alppiyhdistetyssä St. Antonissa 2001, kymmenenneksi superalppiyhdistetyssä Åressa 2007, viidenneksi samassa lajissa Garmisch-Partenkircheniaaä 2011 ja seitsemänneksi syöksylaskussa Vailissa / Beaver Creekissä 2015.
Bank saavutti ensimmäisen palkintokorokesijoituksensa maailmancupissa oltuaan kolmas Beaver Creekin alppiyhdistetyssä 29. marraskuuta 2007. Hän sijoittui alppiyhdistetyssä kolmanneksi myös Kitzbühelissä tammikuussa 2015. Alppiyhdistetyn maailmancupin kokonaispisteissä hän oli viides kaudella 2014–2015.
Onnelliset

Onnelliset voi tarkoittaa seuraavia:
Onnelliset, Hannu Lemisen ohjaama draamaelokuva vuodelta 1954
Onnelliset, Wille Hyvösen ohjaama dokumenttielokuva vuodelta 2015
”Onnelliset” (”Jo valkenee kaukainen ranta”), Aleksis Kiven kirjoittama ja Oskar Merikannon säveltämä laulu
”Onnelliset”, Leevi Madetojan säveltämä laulu
”Onnelliset”, Leevi and the Leavingsin kappale albumilta Mies joka toi rock ’n’ rollin Suomeen.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Onnelliset”, voi hakea sivunnimihaulla, laajalla sivunnimihaulla tai tekstihaulla.
Olisitpa sylissäni (kappale)

| ”Olisitpa sylissäni” Antti Ketonen |
| --- | --- | --- |

Singlen tiedot
 Albumilta: Olisitpa sylissäni
 Julkaistu: 25. elokuuta 2017
 Formaatti: digitaalinen
 Tuottaja(t): Samuli Sirviö
 Tyylilaji: iskelmä, pop
 Kesto: 04.06
 Levy-yhtiö: Warner Music Finland
Antti Ketosen muut singlet
| ”Tähdenlennon näin” 2014 | ”Olisitpa sylissäni” 2017 | ”Niin kaunis” 2018 |
”Olisitpa sylissäni” on suomalaisen iskelmälaulaja Antti Ketosen kappale hänen samannimiseltä albumiltaan. Kappale julkaistiin albumin ensimmäisenä singlenä 25. elokuuta 2017. Kappaleen on säveltänyt Lauri Tähkä sekä Matti Mikkola ja sen on sanoittanut Sinikka Svärd. Tuotannosta on vastannut Samuli Sirviö.
Tammikuussa 2018 kappale ylitti kahden miljoonan striimimäärän Spotifyssa, jonka myötä singlelle myönnettiin kultalevy. Sittemmin se on saavuttanut platinalevyn. Helmikuussa 2018 kappale palkittiin vuoden iskelmänä Iskelmä Gaalassa. Kappale oli vuoden 2018 soitetuin radiokappale 9117 soittokerrallaan. Kappale oli myös Teoston keräämien esitystietojen mukaan vuoden 2018 esitetyin kappale yli 12 000 esityskerrallaan radiossa, televisiossa ja keikoilla.
Kappaleet

| Olisitpa sylissäni |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Olisitpa sylissäni | 4.06 |  |  |  |  |  |  |  |
| Olisitpa sylissäni (Peilipallo Remixes) |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Olisitpa sylissäni (Peilipallo Remix) | 3.58 |  |  |  |  |  |  |  |
| 2. | Olisitpa sylissäni (Peilipallo Extended Remix) | 4.56 |  |  |  |  |  |  |  |
Listahistoria

”Olisitpa sylissäni” nousi ensimmäisellä listaviikollaan 35/2017 Suomen virallisen latauslistan 12. ostetuimmaksi kappaleeksi. Kappale oli listalla yhteensä kolme viikkoa. Singlelistalle se ei sijoittunut.
Radiosoitossa ”Olisitpa sylissäni” on ollut erittäin menestynyt. Kappale nousi 15. listaviikollaan (49/2017) 20 soitetuimman radiokappaleen joukkoon, josta se nousi vuoden 2018 alussa kymmenen soitetuimman joukkoon. Viikolla 10/2018 kappale nousi listan ensimmäiseksi seitsemän viikon ajaksi. Viikolla 17/2018 Jenni Vartiaisen ”Väärään suuntaan” -kappale nousi listaykköseksi syrjäyttäen Ketosen kappaleen toiseksi. Seuraavalla viikolla ”Olisitpa sylissäni” nousi jälleen ykköseksi neljäksi viikoksi. Yhteensä se oli radiolistan ensimmäisellä sijalle 11 viikkoa. Vielä kesäkuussa 2019 kappale ei ollut yhtä viikkoa lukuun ottamatta pudonnut 47. sijaa alemmaksi.
Listahistoria > Listasijoitukset

| Lista | Paras sijoitus |
| --- | --- |
Suomen virallinen singlelista: ‎–
Suomen virallinen latauslista: 12
Radiolista: 1
Aiheesta muualla

”Olisitpa sylissäni” kuunneltavissa YouTubessa
Selviytyjä-äiti yllätetään Antti Ketosen koskettavalla hittibiisillä | SuomiLOVE | Yle Areena
One Piece (vuoden 2023 televisiosarja)

| One Piece |
| --- | --- |

Kehittäjä(t):  Matt Owens Steven Maeda
Perustuu:  Eiichirō Odan mangasarjaan One Piece
Pääosissa:   Iñaki Godoy  Mackenyu  Emily Rudd  Jacob Romero Gibson  Taz Skylar 
Alkuperämaa:   Yhdysvallat  Japani 
Alkuperäiskieli:  englanti
Verkko:  Netflix
Esitetty:  31. elokuuta 2023 –  jatkuu edelleen
Tuotantokausia:  1
Jaksoja:  8
Aiheesta muualla
IMDb 
One Piece on Netflix-tilausvideopalvelussa julkaistu merirosvoseikkailusarja, joka perustuu Eiichirō Odan luomaan samannimiseen mangasarjaan. Sarja kertoo kumi-ihoisesta merirosvokapteeni Monkey D. Luffystä, joka etsii tarunomaista aarretta miehistönsä kanssa. Sarjan ovat luoneet Matt Owens ja Steven Maeda. Sen pääosia esittävät Iñaki Godoy, Mackenyu, Emily Rudd, Jacob Romero Gibson ja Taz Skylar. Mangasarjan pohjalta on tehty aiemmin myös animesarja.
One Piecen ensimmäinen tuotantokausi julkaistiin Netflixissä 31. elokuuta 2023 ja sarja nousi palvelun katsotuimmaksi englanninkieliseksi televisiosarjaksi 93 maassa. Mainiosti menestynyttä sarjaa jatketaan Netflixin mukaan toisella kaudella. Toisen kauden käsikirjoituksen valmistumista hidastaa televisio- ja elokuvakäsikirjoittajia edustavan Writers Guild of American toukokuussa 2023 alkanut lakko.
Tausta > Manga- ja animesarja

Matt Owensin ja Steven Maedan televisiosarja perustuu Eiichirō Odan luomaan mangasarjaan One Piece, jota on julkaistu vuodesta 1997 lähtien. Sarja on sittemmin saanut miljoonia faneja ja siitä on tullut ”maailmanlaajuinen kulttuuri-ilmiö”. Vuoteen 2022 mennessä mangaa oli myyty noin 500 miljoonaa kappaletta ja siihen pohjautuvaa, vuonna 1999 alkanutta samannimistä animaatiosarjaa oli julkaistu yli tuhat jaksoa. Animaatiosarja oli TV Timen mukaan vuoden 2022 katsotuin televisiosarja.
Näyttelijät

| 0 | 1 | 2 |
| --- | --- | --- |
|  Iñaki Godoy  | … |  Monkey D. Luffy   |
|  Mackenyu  | … |  Roronoa Zoro   |
|  Emily Rudd  | … |  Nami   |
|  Jacob Romero Gibson  | … |  Usopp   |
|  Taz Skylar  | … |  Sanji   |
|  Vincent Regan  | … |  Garp   |
|  Ilia Isorelýs Paulino  | … |  Alvida   |
|  Morgan Davies  | … |  Koby   |
|  Aidan Scott  | … |  Helmeppo   |
|  Langley Kirkwood  | … |  Morgan Kirveskoura   |
|  Jeff Ward  | … |  Buggy   |
|  Celeste Loots  | … |  Kaya   |
|  Alexander Maniatis  | … |  Klahadore   |
|  McKinley Belcher III  | … |  Arlong   |
|  Craig Fairbrass  | … |  Zeff   |
|  Steven Ward  | … |  Mihawk   |
|  Chioma Umeala  | … |  Nojiko   |
Aiheesta muualla

One Piece Internet Movie Databasessa (englanniksi)
| --- | --- |
One Piece Media:   Eiichirō Oda  Alkuperäinen One Piece  Mangaluvut  Animejaksot  Luettelo One Piecen tarinoista 
Anime-elokuvat:   One Piece: The Movie  One Piece The Movie: Dead End no Bōken  One Piece: The Cursed Holy Sword  One Piece Movie: The Desert Princess and the Pirates: Adventures in Alabasta  One Piece Film: Strong World  One Piece Film: Z  One Piece Film: Gold  One Piece: Stampede 
Videopelit:   Become The Pirate King!  Grand Battle!  Set Sail Pirate Crew!  Grand Battle! 2  Grand Battle! Rush  One Piece  Pirates' Carnival  Grand Adventure  Unlimited Adventure  Unlimited Cruise/SP  Grand Collection  Pirate Warriors  Pirate Warriors 2  Romance Dawn  Unlimited World Red  Pirate Warriors 3  Treasure Cruise  Burning Blood  World Seeker 
Muuta:   One Piece (vuoden 2023 televisiosarja)  One Piece diskografia
Operaatio RY

Korallimeren kartta, jossa Naurun ja Banaban saaret on merkitty tähdellä ylälaidassa.
Operaatio RY oli toisessa maailmansodassa Japanin suunnitelma valloittaa Naurun ja Banaban saaret niiden huomattavien fosfaattiesiintymien takia. Operaation suunnittelu alkoi huhtikuussa 1942 ja alun perin suunnitelma oli tarkoitus toteuttaa 10. toukokuuta yhdessä Korallimeren taisteluun johtaneen operaatio Mon kanssa, mutta ensimmäinen yritys vallata saaret epäonnistui 15. toukokuuta mennessä. Operaatio toteutettiin myöhemmin onnistuneesti 29.–30. elokuuta 1942 välisenä aikana.
Nürburgringin 24 tunnin ajo 2017

Ratapiirros 24 tunnin ajossa käytetystä radasta (Nordschleife + GP-rata).
Nürburgringin 24 tunnin ajo 2017 (ADAC Zurich Nürburgring 24 Hours) oli 25.-28 toukokuuta 2017 ajettu kestävyysajon kilpailu Nürburgringin radalla.
Kilpailuun ilmoittautui 161 autoa, joista kilpailuun starttasi 157 autoa, 110 pääsi maaliin ja 109 saivat sijoituksen.
Kilpailun voittivat Chris Mies, Connor Di Phillippi, Markus Winkelhock ja Kelvin van der Linde, jotka ajoivat Audi Sport Team Landin autolla. Eroa toiseksi tulleeseen jäi 29 sekuntia.
Suomalaisista Markus Palttala sijoittui kokonaiskilpailussa toiseksi.
Aiheesta muualla

Nürburgring 24 Hours (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:2017 24 Hours of Nürburgring
Käännös suomeksi
Johtaja Uuno Turhapuro – pisnismies
Juoni

Uunon maalla asuvalla pikkuveljellä Penillä (Santeri Kinnunen) on ongelmia. Hän on vuosi sitten luvannut kahden kotikylänsä tyttären, Roosan (Anu Palevaara) ja Katin (Laura Huhtamaa), äideille tehdä näiden tyttäristä tangokuningattaret. Tilanne ei näytä hyvältä, ja tyttöjen äidit jo perivät rahojaan. Peni uskoo Helsingissä asustelevan, rikkaissa naimisissa olevan veljensä pystyvän tarjoamaan auttavaa kättään.
Uunon uusi, entistä nuorempi appiukko on ottanut käyttöönsä entisen appiukon nimen, arvon, varallisuuden sekä paikan Tuura-Yhtymät -firman toimitusjohtajana. Appiukko saa pankin johtokunnan puheenjohtajana hoitaa luottotappiot, johon miehellä on mahdollisuus vain tekeytymällä köyhäksi. Appiukko siirtää koko varallisuutensa Uunon tilille, koska luulee ettei Uuno käy koskaan pankissa.
Uuno ja Elisabet päätyvät jälleen eroon, ja Uuno marssii tapaamaan appiukkoaan tämän firmaan periäkseen avioliitosta niin suuria korvauksia, ettei appiukko suostukaan. Uunon ja appiukon tapaamisen aikana Uunon takataskuun päätyy sopimus, jossa appiukko luovuttaa koko omaisuutensa Uunolle. Uuno ja Helsinkiin saapunut Peni kuitenkin päätyvät pankkiin ja saavat haltuunsa appiukkonsa koko kahdeksan miljardin omaisuuden. Mammonan kuljettamiseen veljekset ostavat lastenvaunut.
Turhapuron veljekset törsäävät rahoja kalliisiin Mercedes Benz -urheiluautoihin sekä laatuajan viettämiseen luksusluokan ravintoloissa ja hotelleissa. Perässään veljeksillä on appiukon heidän peräänsä usuttama etsivä Pia Terävä (Katariina Kaitue), jonka tarkoitus on saada Uunon takataskusta takaisin omaisuudenluovutussopimus.
Näyttelijät > Tekijät

Ohjaus: Ere Kokkonen
Käsikirjoitus: Ere Kokkonen
Tuottaja: Anna-Maija Kokkonen
Kuvaus: Juha Jalasti
Leikkaus: Pekka Lampela
Äänitys: Pekka Lampela
Musiikki: Jaakko Salo
Lavastus: Vesa Tapola
Pukusuunnittelu: Leena Honkasalo
Maskeeraus: Saija Hakola
Kuvaajan assistentti: Timo Jalasti
Valaisijat: Kari Petäjäniemi & Jorma Jalasti
Äänittäjän assistentti: Tomi Nuotio (puomimies)
Musiikin äänitys: Jukka Teittinen (Sun Studio Oy)
Kuvaussihteeri: Anne Hiironen
Tuotantopäälikkö: Petteri Kallela
Koreografia: Anu Palevaara
Apulaisohjaaja: Reija Virolainen
Käkikellon tietokoneanimaatio: Kimmo Torkkeli
Näyttelijät > Tekijät > Muusikot

| 0 | 1 | 2 |
| --- | --- | --- |
|  Jari-Pekka Karvonen  | … |  rummut   |
|  Heikki Laurila  | … |  kitarat   |
|  Jari Puhakka  | … |  piano & syntetisaattorit   |
|  Heikki Virtanen  | … |  basso   |
|  Pirjo Aittomäki  | … |  laulu   |
|  Nina Tapio  | … |  laulu   |
|  Jyrki Ahola  | … |  trumpetti    |
|  Risto Purhonen  | … |  tenorisaksofoni   |
|  Seppo Korjus  | … |  alttosaksofoni   |
Järjestäjä: Petteri Kallela
Rekvisitööri: Petteri Kallela
Musiikin johto: Jaakko Salo
Musiikin miksaus: Jukka Teittinen (Sun Studio Oy)
Tekstikuvaus: Jan-Eric Nyström
Valokuvat: Ere Kokkonen & Reija Virolainen
Catering: Kristiina Halkola
Grafiikat: Ere Kokkonen & Kiti Kokkonen
Juliste: Ere Kokkonen & Kiti Kokkonen
Tuotantoyhtiöt: Ere Kokkonen Oy & Spede-Tuotanto Oy, 1998
TV-esitykset

| Päivämäärä | Kanava | Katsojamäärä |
| --- | --- | --- |
| 29.10.1999 | MTV3 | 678 000 |
| 12.12.2004 | MTV3 | 987 000 |
| 23.1.2011 | MTV3 | 725 000 |
| 27.8.2022 | Sub | 44 000 |
| 1.9.2022 | Sub | 98 000 |
| 19.8.2023 | MTV Sub |  |
| 1.9.2023 | MTV Sub |  |
Operaatio Rescue Dawn

| Operaatio Rescue Dawn> Rescue Dawn |
| --- | --- |

Ohjaaja:  Werner Herzog
Käsikirjoittaja:  Werner Herzog
Perustuu:  tositapahtumiin ja Herzogin dokumenttielokuvaan Lentäjäpoika
Tuottaja:  Elie Samaha
Säveltäjä:  Klaus Badelt
Kuvaaja:  Peter Zeitlinger
Leikkaaja:  Joe Bini
Pääosat:   Christian Bale  Steve Zahn  Jeremy Davies 
Valmistustiedot
Valmistusmaa:  Yhdysvallat
Tuotantoyhtiö:   Gibraltar Films  Metro-Goldwyn-Mayer  Top Gun Productions  Thema Production SA 
Levittäjä:  Metro-Goldwyn-Mayer Netflix
Ensi-ilta:  2006
Kesto:  128 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Operaatio Rescue Dawn (Rescue Dawn) on saksalaisen Werner Herzogin käsikirjoittama ja ohjaama yhdysvaltalainen sotaelokuva vuodelta 2006. Sen pääosia esittävät Christian Bale, Steve Zahn ja Jeremy Davies. Tosipohjainen elokuva kertoo saksalais-amerikkalaisesta taistelulentäjästä Dieter Dengleristä Vietnamin sodassa. Herzog perusti käsikirjoituksensa vuoden 1997 samanaiheiseen dokumenttielokuvaansa Lentäjäpoika (Little Dieter Needs to Fly).
Omia

| Omia Marko Tuovinen |
| --- | --- | --- |

Studioalbumin tiedot
 Julkaistu: 2009
 Formaatti: CD
 Tuottaja(t): TMJ Levyt
 Tyylilaji: iskelmä
 Kesto: 34.54
 Levy-yhtiö: TMJ Levyt
Marko Tuovisen muut julkaisut
| Sielunmaisema 2002 | Omia 2009 |   |
Omia on laulaja Marko Tuovisen toinen studioalbumi vuodelta 2009. Tuovinen on myös säveltänyt useimmat kappaleet. Levyn on kustantanut ja tuottanut TMJ Levyt ja sen sarjatunnus on TMJ 007. Edellinen albumi, Sielunmaisema on vuodelta 2002.
Äänityksestä ja miksauksesta ovat huolehtineet Seppo Tiensuu Reinoaudiossa, Pate Heinonen Studio Patessa ja Jarkko Kettunen Chicken Studiosissa. Masteroinnin on tehnyt Dynyn Cd-monistamo, joka on myös valmistanut levyt.
Kuvien tekijät ovat Hanna Kettunen, Markus Jeskanen ja Jaakko Santaniemi. Viimeksi mainittu on myös levykannen suunnittelija.
Marko Tuovinen kiittää mm. seuraavia: Pasi Tervaranta, Pogostan Priha, Jari Leivo, Ilomantsin Osuuspankki, MTK, TELEKARELIA.
Kappaleet

1. Sydämeni lapsuusmaisema 4:11
2. Leikkipaikka 4:26
3. Valkoinen laiva 3:27
4. Maalle takaisin 3:00
5. Taivas ja maa 2:49
6. Onnensa siunaamat 3:01
7. Siihen tunteeseen 2:48
8. Isän ikävä 3:27
9. Simeon 3:41
10. Erämaa (Majatuli-yhtye, bonusraita) 4:04